21α. ΑΠΟΦΑΣΙΣ ΥΠΟΥΡΓΩΝ ΕΜΠΟΡΙΟΥ ΚΑΙ ΟΙΚΟΝΟΜΙΚΩΝ Αριθ. 69205 της 7/17 Δεκ. 1953 Περί τροποποιήσεως της υπ’ αριθ. 52855 αποφάσεως «περί εισπράξεως εισφοράς υπέρ του Α.Σ.Ο. επί της παραγομένης Κορινθιακής Σταφίδος». Έχοντες υπ’ όψιν το άρθρ. 18 του Ν.Δ. 2490/53 «περί τροποποιήσεως και συμπληρώσεως της περί Α.Σ.Ο. και περί Κορινθιακής σταφίδος Νομοθεσίας». Λαβόντες υπ’ όψιν το υπ’ αριθ. 28603/18.11.53 έγγραφον του Α.Σ.Ο. περί καταργήσεως των παρ. 8 και 9 της υπ’ αριθ. 52855/31.8.53 ημετέρας αποφάσεως «περί εισπράξεως της υπέρ του Α.Σ.Ο. εισφοράς εκ δραχ. 80 κατά χιλιόγραμμον επί της παραγομένης σταφίδος» δεδομένου ότι αι λοιπαί διατάξεις της άνω αποφάσεως εξασφαλίζουν την υπό του Α.Σ.Ο. είσπραξιν της κατά τα ανωτέρω εισφοράς επί της παραγομένης σταφίδος υπό των σταφιδοπαραγωγών οίτινες υπέστησαν ζημίας εκ παγετού ή χαλάζης, αποφασίζομεν: Καταργούνται η παρ. 8 και εκ της παρ. 9 το πρώτον εδάφιον ταύτης, της εν προοιμίω μνημονευομένης υπ’ αριθ. 52855/53 ημετέρας αποφάσεως, εφαρμοζομένων ως προς την καταβολήν της συνεισφοράς υπέρ του Α.Σ.Ο. υπό των υποστάντων ζημίας εκ παγετού ή χαλάζης σταφιδοπαραγωγών των λοιπών διατάξεων της αποφάσεως ταύτης. 16.Θ.δ.21α Προστασία Σταφίδας ΑΣΟ

[Source: greek_legal_code_raptarchis | Tokens: 1112]